Ehdotus Euroopan parlamentin ja neuvoston direktiiviksi televiestintäpalveluiden yleisten lupien ja yksittäisten toimilupien yhteisestä puitejärjestelmästä /* KOM/95/0545 lopull. - COD 95/0282 */



Virallinen lehti nro C 090 , 27/03/1996 s. 0005



Ehdotus Euroopan parlamentin ja neuvoston direktiiviksi televiestintäpalveluiden yleisten lupien ja yksittäisten toimilupien yhteisestä puitejärjestelmästä (96/C 90/05) KOM(95) 545 lopull. - 95/0282(COD) (Komission esittämä 30 päivänä maaliskuuta 1996) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 57 artiklan 2 kohdan, 66 artiklan ja 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, toimivat perustamissopimuksen 189 b artiklan menettelyn mukaisesti, sekä katsovat, että 1. televiestintäalan tilanteen uudelleentarkastelusta ja kyseisillä markkinoilla tarvittavasta jatkokehityksestä 22 päivänä heinäkuuta 1993 tehdyssä neuvoston päätöslauselmassa (1) ja televiestinnän infrastruktuurin vapauttamista koskevista periaatteista ja aikataulusta 22 päivänä joulukuuta 1994 tehdyssä neuvoston päätöslauselmassa (2) sekä Euroopan parlamentin päätöslauselmissa, jotka on annettu 20 huhtikuuta 1993 (3), 7 huhtikuuta 1995 (4) ja 19 toukokuuta 1995 (5), tuetaan televiestintäpalveluiden ja -infrastruktuurin täydellistä vapauttamista 1 päivään tammikuuta 1998 mennessä siten, että tietyille jäsenvaltioille voidaan mahdollisesti myöntää siirtymäkausia, 2. televiestinnän infrastruktuurin ja kaapelitelevisioverkkojen vapauttamista koskevaan vihreään kirjaan perustuvassa tiedonannossa vahvistetaan unionin tasolla noudatettavien periaatteiden tarve, jotta varmistetaan, että yleisten lupien ja yksittäisten toimilupien jakomenettelyt perustuvat suhteellisuusperiaatteeseen ja että ne ovat julkisia, avoimia ja tasapuolisia; televiestinnän tulevien säädöspuitteiden (6) toteuttamisesta 18 päivänä syyskuuta 1995 annetussa neuvoston päätöslauselmassa tunnustetaan tämän sääntelyn toteuttamisessa unionissa avaintekijäksi se, että laaditaan toissijaisuusperiaatetta noudattaen jäsenvaltioiden yleisiä lupia ja yksittäisiä toimilupia koskevat yhteiset periaatteet, jotka perustuvat tasapuolisiin oikeuksiin ja velvollisuuksiin; näiden periaatteiden olisi katettava kaikki televiestintäpalvelujen tarjoamista sekä niiden tarjoamista varten tarvittavan infrastruktuurin perustamista ja/tai toimintaa varten tarvittavat luvat, 3. olisi luotava yhteinen järjestelmä jäsenvaltioiden myöntämille televiestintäpalveluita koskeville yleisille luville ja yksittäisille toimiluville; yhteisön oikeuden mukaan ja erityisesti kilpailusta telepalvelumarkkinoilla 28 kesäkuuta 1990 annetun direktiivin 90/388/ETY (7) mukaan, sellaisena kuin se on viimeksi muutettuna direktiivillä 96/. . .EY, markkinoillepääsyä voi rajoittaa ainoastaan niukkojen voimavarojen saatavuuteen liittyvien puolueettomien, avoimien, suhteellisten ja tasapuolisten valintaperusteiden sekä kansallisten sääntelyviranomaisten täytäntöön panemien puolueettomien, avoimien ja tasapuolisten toimiluvanantomenettelyjen perusteella; kyseisessä direktiivissä esitetään myös mm. käyttömaksujen ja kauttakulkuoikeuksien periaatteet; näitä sääntöjä olisi täydennettävä ja kehitettävä käsillä olevassa tekstissä yhteisen järjestelmän määrittämiseksi, 4. toimilupiin liittyvät ehdot ovat tarpeen, jotta saavutettaisiin yleistä etua palvelevia tavoitteita televiestinnän käyttäjien hyödyksi, kuten kuluttajansuojaan liittyvät vaatimukset; perustamissopimuksen 52 ja 59 artiklan mukaisesti televiestintäalan sääntelyjärjestelmän olisi oltava yhedenmukainen sijoittautumisvapauden ja palvelujen vapaan tarjonnan periaatteiden kanssa ja siinä olisi otettava huomioon tarve helpottaa uusien palvelujen käyttöönottoa sekä teknisten parannusten laajalle levinnyt soveltaminen; tämän vuoksi yleisten lupien ja yksittäisten toimilupien jakomenettelyssä tulisi olla mahdollisimman vähän sääntelyä, jolla saavutetaan sovellettavat vaatimukset; jäsenvaltioiden ei tarvitse ottaa käyttöön tai ylläpitää lupamenettelyjä, varsinkin jos televiestintäpalveluiden tarjoamiseen ja televiestintäinfrastruktuurin perustamiseen ja/tai toimintaan ei tämän direktiivin voimaantulopäivänä sovelleta lupamenettelyä, 5. tämä direktiivi vaikuttaa siten merkittävästi uusien operaattoreiden tuloon markkinoille tietoyhteiskunnan kehittämisen kannalta, 6. jäsenvaltiot saavat määritellä ja myöntää erilaisia lupia; tämä ei saisi estää erityisesti toiseen jäsenvaltioon sijoittautuneita yrityksiä määrittelemästä omia kaupallisia strategioitaan eikä erityisesti sitä, millaisia televiestintäpalveluita ja -infrastruktuureja ne haluavat tarjota, edellyttäen että yritykset noudattavat asiaa koskevaa lainsäädäntöä, 7. yhteisön laajuisten televiestintäpalveluiden tuottamisen helpottamiseksi etusija tulisi asettaa sellaisille markkinoillepääsyä koskeville järjestelmille, jotka eivät edellytä lupia tai jotka perustuvat yleisiin lupiin; näitä voidaan tarvittaessa täydentää yksittäisillä toimiluvilla, joilla säännellään sellaisia asioita, joita ei voida sopivalla tavalla käsitellä yleisissä luvissa, 8. kaikki lupiin liitettävät ehdot olisi voitava perustella puolueettomasti kyseiseen palveluun liittyvillä seikoilla, ja niiden olisi oltava tasapuolisia, suhteellisia ja avoimia; luvat eivät saisi asettaa luvanhaltijoille televiestintään liittymättömiä velvoitteita; lupien avulla voidaan soveltaa yhteisön oikeudessa määrättyjä ehtoja, erityisesti avoimien verkkojen tarjoamisen osalta, 9. lupiin liittyvien ehtojen yhdenmukaistaminen helpottaisi huomattavasti televiestintäpalveluiden vapaata tarjoamista yhteisössä, 10. mahdollisten maksujen, jotka määrätään yritysten maksettaviksi osana lupamenettelyjä, on perustuttuva puolueettomiin, avoimiin ja tasapuolisiin perusteisiin, 11. yksittäisten toimilupamenettelyjen käyttöönotto on rajoitettava tiettyihin ennakolta määrättyihin tilanteisiin; jäsenvaltiot eivät saa a priori rajoittaa millään televiestintäpalveluiden alalla annettavien yksittäisten toimilupien määrää, paitsi siltä osin kuin se on tarpeen radiotaajuuksien tehokkaan käytön varmistamiseksi, 12. jäsenvaltioiden tulee saada asettaa erityisehtoja julkisia televiestintäverkkoja tai telepalveluita tarjoaville yrityksille niiden markkina-aseman perusteella; yrityksen markkina-asemaan vaikuttavat lukuisat tekijät, kuten yrityksen osuus kyseisistä tuote- tai palvelumarkkinoista kyseisellä maantieteellisellä alueella, sen markkinoiden kokoon suhteutettu liikevaihto, sen kyky vaikuttaa markkinaoloihin, sen mahdollisuudet tavoittaa loppukäyttäjät, sen käytössä oleva rahoitus, sen kokemus tuotteiden ja palveluiden tuottamisesta kyseisillä markkinoilla; tässä direktiivissä katsotaan, että merkittävä markkina-asema on sellaisella yrityksellä, jolla on hallussaan enemmän kuin 25 % tietyistä televiestintämarkkinoista sillä jäsenvaltiossa sijaitsevalla maantieteellisellä alueella, jossa yrityksellä on lupa toimia, jos kansalliset sääntelyviranomaiset eivät katso yhteisön kilpailusääntöjen mukaisesti asian olevan toisin; kansalliset sääntelyviranomaiset voivat kuitenkin määrätä pelkästään julkisten televiestintäverkkojen ja julkisten televiestintäpalvelujen yhteenliittämisestä avoimen verkon tarjoamisen (ONP) yhteydessä koskevan Euroopan parlamentin ja neuvoston direktiivin 96/. . ./EY säännösten soveltamiseksi, että yritys, joka ei ylitä kyseistä markkinaosuuskynnystä, pitää hallussaan huomattavaa markkina-asemaa, 13. televiestintäpalveluilla on merkitystä sosiaalisen ja taloudellisen lähentämisen vahvistamisessa, muun muassa maailmanlaajuisen palvelun aikaansaamisen edistämisessä, erityisesti kaukaisilla ja syrjäisillä alueilla, joilla ei ole yhteyttä merelle, sekä maaseudulla ja saarilla; jäsenvaltioiden tulisi voida siten määrätä maailmanlaajuisiin palveluihin liittyviä velvoitteita yksittäisten toimilupien avulla, 14. yksittäisten toimilupien myöntämisen helpottamiseksi useammassa kuin yhdessä jäsenvaltiossa lupaa hakeville yrityksille olisi otettava käyttöön keskitetty hakumenettely ("one-stop shopping procedure"), 15. kaikissa lupamenettelyissä olisi mukauduttava tarpeeseen osallistua Euroopan yhteisön perustamissopimuksen XII osastossa mainittujen Euroopan laajuisten televiestintäverkkojen luomiseen; tämän päämäärän saavuttamiseksi kansallisten lupamenettelyjen yhteensovittamisesta saattaa olla hyötyä yrityksille, jotka aikovat tarjota televiestintäpalveluja tai perustaa ja/tai ylläpitää televiestintäinfrastruktuuria useammassa kuin yhdessä jäsenvaltiossa, 16. yhteisön yritysten olisi voitava nauttia tehokkaasta ja yhdenveroisesta pääsystä kolmansien maiden markkinoille ja saatava siellä osakseen samanlainen kohtelu kuin yhteisön järjestelmässä myönnetään yrityksille, jotka kyseisen kolmannen maan kansalaiset suoraan tai enemmistöomistuksella omistavat tai joiden toimintaa ne hallitsevat; Maailman kauppajärjestön televiestintää koskevissa neuvotteluissa, joiden on määrä päättyä huhtikuussa 1996, on tarkoitus päästä tasapainoiseen ja monenkeskiseen sopimukseen, joka takaisi yhteisön operaattoreille tehokkaan ja yhteisön järjestelmän kanssa vertailukelpoisen pääsyn kolmansien maiden markkinoille, 17. olisi perustettava komissiota avustava neuvoa-antava komitea, 18. on asianmukaista säätää erityismenettelystä tässä direktiivissä esitettyjen periaatteiden toteuttamisen helpottamiseksi, sanotun kuitenkaan rajoittamatta muita käytettävissä olevia menettelyjä yhteisön oikeuden soveltamisen varmistamiseksi, 19. tämän direktiivin tulokset olisi aikanaan arvioitava televiestintäalan ja Euroopan laajuisten tietoverkkojen kehittymisen sekä tässä direktiivissä säädetyistä yhdenmukaistamismenettelyistä ja keskitetyistä hakumenettelyistä saatavien kokemusten perusteella, ja 20. kilpailun puitteiden, erityisesti direktiivin 90/388/ETY täydellisen toteuttamisen perusteella ja sen olennaisen tavoitteen saavuttamiseksi, että varmistetaan televiestintäalan sisämarkkinoiden kehitys ja erityisesti televiestintäpalveluiden ja -infrastruktuurin vapaa tarjonta koko yhteisössä, tämän direktiivin antaminen edistää merkittävästi kyseisen tavoitteen saavuttamista; jäsenvaltioiden olisi erityisesti kansallisten sääntelyviranomaistensa kautta toteutettava tämä yhteinen järjestelmä, OVAT ANTANEET TÄMÄN DIREKTIIVIN: I JAKSO SOVELTAMISALA, MÄÄRITELMÄT JA PERIAATTEET 1 artikla Soveltamisala ja tavoite Tämä direktiivi koskee lupien myöntämiseen liittyviä menettelyjä televiestintäpalvelujen tuottamiseksi sekä näihin lupiin liittyviä ehtoja. 2 artikla Määritelmät 1. Tässä direktiivissä tarkoitetaan a) "luvalla" mitä tahansa "yleistä lupaa" tai "yksittäistä toimilupaa" sellaisina kuin ne määritellään jäljempänä: - "yleisellä luvalla": mitä tahansa lupaa, jolla sallitaan yritysten tarjota televiestintäpalveluja ja tarvittaessa perustaa ja/tai ylläpitää näiden palvelujen tarjoamisessa tarvittavia infrastruktuureja, riippumatta siitä, säännelläänkö lupaa jotakin tiettyä luokkaa koskevalla toimiluvalla vai yleisellä lailla, ja siitä, vaatiiko sen sääntely rekisteröintiä, - "yksittäisellä toimiluvalla" toimilupaa, jonka kansallinen sääntelyviranomainen myöntää ja joka antaa yleisen luvan alaisuudessa toimivalle yritykselle erityisoikeuksia tai joka asettaa kyseisen yrityksen toiminnalle erityisvelvoitteita, jolloin yritys ei saa harjoittaa kyseisiä oikeuksia, ennen kuin se on saanut kansallisen sääntelyviranomaisen päätöksen, b) "kansallisella sääntelyviranomaisella" kaikkia toimielimiä, jotka lain ja itsenäisen toimintansa perusteella ovat riippumattomia kaikista televiestintäorganisaatioista ja joille jokin jäsenvaltio on antanut tehtäväksi lupien myöntämisen ja lupaehtojen täyttämisen valvonnan, c) "keskitetyllä hakumenettelyllä" järjestelyä, jolla helpotetaan yksittäisten toimilupien saamista useammalta kuin yhdeltä kansalliselta sääntelyviranomaiselta ja joka perustuu yhdessä paikassa suoritettavaan yhdenmukaistettuun lupamenettelyyn, d) "olennaisilla vaatimuksilla" niitä yleisen edun vaatimia muita kuin taloudellisia syitä, joiden vuoksi jäsenvaltio voi asettaa ehtoja televiestintäverkkojen perustamiselle ja/tai toiminnalle tai televiestintäpalveluiden tarjoamiselle; tällaisia rajoitettuja syitä ovat verkkotoimintojen turvallisuus, tietoverkkojen yhtenäisyyden ylläpito ja tarvittaessa palvelujen yhteentoimivuuden takaaminen, tietosuoja, ympäristönsuojelu, kaupunki- ja maaseutusuunnittelun tavoitteet sekä taajuuksien tehokas hyväksikäyttö ja haitallisen häirinnän välttäminen radiotaajuuksia käyttävien televiestintäjärjestelmien ja satelliittiyhteyksiä tai maanpäällisiä teknisiä järjestelmiä käyttävien televiestintäjärjestelmien välillä; tietosuojaan voi kuulua henkilötietojen suojaaminen, siirrettävän ja säilytettävän tiedon luottamuksellisuuden sekä yksityisyyden suoja, e) "televiestintäpalveluilla" palveluja, joiden tarjoaminen koostuu kokonaan tai osittain televiestintäverkkojen signaalien lähettämisestä ja/tai reitittämisestä, f) "julkisella televiestintäpalvelulla" yleisölle saatavilla olevaa televiestintäpalvelua, g) "maailmanlaajuisella palvelulla" määriteltyä erityislaatuista vähimmäispalvelua tai palvelusarjaa, joka on kaikkien käyttäjien saatavissa kaikkialla ja kansallisten erityisolosuhteiden kannalta kohtuulliseen hintaan, 2. Muita neuvoston direktiivissä 90/387/ETY (8) telepalvelujen sisämarkkinoiden toteuttamisesta saamalla aikaan avoimen verkon tarjoaminen sekä Euroopan parlamentin ja neuvoston yhteenliittämistä koskevassa direktiivissä 96/. . ./EY annettuja määritelmiä sovelletaan soveltuvin osin tähän direktiiviin. 3 artikla Lupia koskevat periaatteet 1. Jos jäsenvaltio tekee televiestintäpalvelun tarjoamisen luvanvaraiseksi, luvan myöntämisen ja siihen liitettävien ehtojen täytyy noudattaa tämän artiklan 2 ja 3 kohdassa määriteltyjä periaatteita. 2. Lupiin saa sisältyä ainoastaan liitteessä I lueteltuja ehtoja. Lisäksi kyseisten ehtojen on oltava puolueettomasti perusteltavissa kyseiseen palveluun liittyvillä seikoilla sekä tasapuolisia, suhteellisia ja avoimia. 3. Jäsenvaltioiden on varmistettava, että televiestintäpalveluita voi tarjota joko ilman lupaa tai perustuen yleisiin lupiin, joita voidaan tarvittaessa täydentää oikeuksilla ja velvollisuuksilla, jotka edellyttävät hakemusten tapauskohtaista arviointia ja joista seuraa yhden tai useamman yksittäisen toimiluvan myöntäminen. Jäsenvaltiot voivat vaatia yksittäisen toimiluvan ainoastaan siltä osin kuin luvanhaltija pääsee hyödyntämään niukkoja aineellisia tai muita voimavaroja tai kuin siihen kohdistuu erityisvelvollisuuksia tai erityisoikeuksiin perustuvia etuja III jakson määräysten mukaisesti. II JAKSO YLEISET LUVAT 4 artikla Yleisiin lupiin liittyvät ehdot 1. Jos jäsenvaltiot asettavat televiestintäpalvelut kuuluvaksi yleisten lupien alaisuuteen, ehdot, jotka voidaan tarvittaessa liittää lupiin, vahvistetaan liitteen I 2 ja 3 kohdassa. Tällaisten lupien myöntämisen on oltava mahdollisimman helppo menettely, jolla voidaan täyttää liitteen I 2 ja 3 kohdassa asetetut asiaa koskevat välttämättömät sekä julkisen edun vaatimukset. 2. Jäsenvaltioiden on varmistettava, että yleisiin lupiin liittyvät ehdot julkaistaan sopivalla tavalla, jotta ehdoista kiinnostuneet saavat tiedot helposti käsiinsä. Sen jäsenvaltion, jota asia koskee, on viitattava kyseisen tiedon julkaisemiseen virallisessa lehdessään. 3. Kun jäsenvaltiot muuttavat yleisiin lupiin liittyviä ehtoja, niiden on ilmoitettava aikomuksestaan sopivalla tavalla ja annettava asiasta kiinnostuneille mahdollisuus ilmaista kantansa aiottuihin muutoksiin. 5 artikla Yleisten lupien menettelyt 1. Jäsenvaltiot eivät saa estää sellaista yritystä tarjoamasta suunnittelemaansa televiestintäpalvelua, joka noudattaa yleiselle luvalle 4 artiklan mukaisesti asetettuja sovellettavia ehtoja. 2. Jäsenvaltiot voivat vaatia, että yleisen luvan saaneen yrityksen on ennen televiestintäpalvelun aloittamista ilmoitettava aikomuksestaan kansalliselle sääntelyviranomaiselle ja annettava sille kaikki kyseiseen palveluun liittyvä tieto, joka on tarpeen 4 artiklan mukaisten sovellettavien ehtojen noudattamisen varmistamiseksi. Yritykselle voidaan asettaa enintään kahden viikon mittainen odotusaika, jota ennen se ei saa aloittaa yleisen luvan alaisen palvelun tarjoamista. 3. Jos yleisen luvan haltija ei noudata 4 artiklan mukaisesti yleiselle luvalle asetettuja ehtoja, kansallinen sääntelyviranomainen voi ilmoittaa kyseiselle yritykselle, ettei se ole oikeutettu yleiseen lupaan. Kansallisen sääntelyviranomaisen on annettava kyseiselle yritykselle kohtuullinen aika ja mahdollisuus ilmaista kantansa ehtojen soveltamisesta ja korjata mahdolliset rikkeet. Jos kyseinen yritys ei korjaa rikkeitä, kansallisen sääntelyviranomaisen on vahvistettava päätöksensä ja ilmoitettava päätöksensä perusteet kyseiselle yritykselle viikon kuluessa päätöksen tekemisestä. Jäsenvaltioiden on otettava käyttöön valitusmenettely, jonka mukaan kyseisestä päätöksestä voi valittaa kansallisesta sääntelyviranomaisesta riippumattomalle toimielimelle. 4. Jäsenvaltioiden on varmistettava, että yleisiin lupiin liittyviä menettelyjä koskevat tiedot julkaistaan sopivalla tavalla, jotta kyseiset tiedot ovat helposti saatavissa. Sen jäsenvaltion, jota asia koskee, on virallisessa lehdessä viitattava kyseisen tiedon julkaisemiseen. 6 artikla Yleisistä luvista perittävät maksut 1. Jäsenvaltioiden on varmistettava, että kaikilla lupamenettelyjen osana yrityksiltä perittävillä maksuilla pyritään ainoastaan kattamaan sovellettavan yleisen lupamenettelyn toteuttamisesta aiheutuvat hallintokulut. 2. Maksut, niiden perusteet ja kaikki niihin tulevat muutokset on julkaistava sopivalla ja riittävän yksityiskohtaisella tavalla, jotta niitä koskeva tieto on helposti saatavilla. III JAKSO YKSITTÄISET TOIMILUVAT 7 artikla Soveltamisala 1. Jäsenvaltiot voivat vaatia televiestintäpalvelujen, mukaan lukien liitteessä II mainittujen palvelujen, yleisiin lupiin liittyvien ehtojen lisäksi yksittäisiä toimilupia, joilla asetetaan liitteen 14 kohdassa lueteltuja velvoitteita, vain seuraaviin tarkoituksiin: a) myönnettäessä luvanhaltijalle pääsy tiettyihin radiotaajuuksiin tai numeroihin; b) annettaessa luvanhaltijalle erioikeus pääsyyn yleiselle tai yksityiselle maa-alueelle; c) myönnettäessä luvanhaltijalle oikeus hoitaa julkista televiestintäinfrastruktuuria yhteisön ja kolmansien maiden välillä; d) asetettaessa luvanhaltijalle velvoitteita, jotka liittyvät pakollisten julkisten televiestintäpalvelujen tarjoamiseen; e) asetettaessa yhteisön kilpailusääntöjen mukaisesti erityisvelvoitteita luvanhaltijalle, jolla on huomattava markkina-asema julkisten televiestintäverkkojen ja televiestintäpalveluiden tarjoamisessa. 2. Yritykset, jotka haluavat tarjota sellaisia palveluja, jotka eivät vielä kuulu yleisen luvan piiriin ja joita ei saa tarjota ilman lupaa tai jotka haluavat nauttia sovellettaviin yleisiin lupiin kuulumattomista lisäoikeuksista, voivat hakea yksittäistä toimilupaa. 3. Edellä 2 kohdassa mainituissa tilanteissa jäsenvaltioiden on mahdollisimman pian joko sallittava kyseisen palvelun tarjoaminen tai kyseisen infrastruktuurin perustaminen ja/tai toiminta ilman eri lupaa taikka otettava käyttöön soveltuvat II jakson mukaiset yleiset luvat. 8 artikla Yksittäisiin toimilupiin liitettävät ehdot 1. Ehdot, jotka voidaan tarvittaessa liittää yksittäisiin toimilupiin, luetellaan liitteen I 4 kohdassa. Edellä tarkoitetut ehdot koskevat ainoastaan tilanteita, joissa 7 artiklan mukaisesti yksittäisen toimiluvan myöntäminen on perusteltua. Jäsenvaltiot voivat kuitenkin liittää sovellettavien yleisten lupien ehtoja yksittäisiin toimilupiin. 2. Myönnettyjä oikeuksia ja mitään yleisiin lupiin liittyviä ehtoja ei saa muuttaa myöntämällä yksittäinen toimilupa, paitsi puolueettomasti oikeutetuissa tapauksissa ja suhteellisuus huomioon ottaen. 3. Jäsenvaltioiden on varmistettava, että yksittäisiin toimilupiin liitettäviä ehtoja koskevat tiedot julkaistaan sopivalla tavalla, jotta ne ovat helposti saatavilla. Sen jäsenvaltion, jota asia koskee, on virallisessa lehdessä viitattava kyseisen tiedon julkaisemiseen. 9 artikla Yksittäisten toimilupien myöntämismenettelyt 1. Jos jäsenvaltio myöntää yksittäisiä toimilupia, sen on varmistettava, että yksittäisten toimilupien menettelyä koskevat tiedot julkaistaan sopivalla tavalla, jotta niitä koskevat tiedot ovat helposti saatavilla. Sen jäsenvaltion, jota asia koskee, on virallisessa lehdessä viitattava kyseisen tiedon julkaisemiseen. 2. Edellä 7 artiklan 2 kohdassa mainituissa tilanteissa jäsenvaltiot voivat myöntää yksittäisen toimiluvan ennen 1 kohdan mukaisen menettelyn loppuun saattamista. 3. Jos jäsenvaltio aikoo myöntää yksittäisiä toimilupia, sen täytyy - myöntää yksittäiset toimiluvat julkisen, tasapuolisen ja avoimen menettelyn mukaisesti ja tämän vuoksi alistaa kaikki hakijat samaan menettelyyn, ellei tästä poikkeamiseen ole puolueetonta syytä, ja - asettaa kohtuulliset määräajat ja muun muassa ilmoittaa hakemusta koskeva päätös hakijalle mahdollisimman pian, viimeistään kuuden viikon kuluttua hakemuksen vastaanottamisesta. 4. Jokaisella yrityksellä, joka täyttää jäsenvaltioiden tämän direktiivin asiaa koskevien säännösten mukaisesti päättämät ja julkaisemat ehdot, on oikeus saada yksittäinen toimilupa, sanotun kuitenkaan rajoittamatta 10 artiklan 1 kohdan soveltamista. 5. Jos yksittäisen toimiluvan haltija ei noudata jotakin tämän direktiivin kyseistä asiaa koskevien säännösten mukaista luvan ehtoa, kansallinen sääntelyviranomainen voi peruuttaa yksittäisen toimiluvan joko pysyvästi tai väliaikaisesti. Kansallisen sääntelyviranomaisen on annettava asianomaiselle yritykselle kohtuullinen mahdollisuus ilmaista kantansa ehtojen soveltamisesta ja korjata rikkeet. Jos kyseinen yritys ei korjaa rikkeitä, kansallinen sääntelyviranomainen vahvistaa päätöksensä ja ilmaisee päätöksensä syyt, joista on tiedotettava kyseiselle yritykselle viikon kuluessa päätöksen tekemisestä. 6. Jäsenvaltioiden, jotka kieltäytyvät myöntämästä yksittäisiä toimilupia tai peruuttavat taikka keskeyttävät niitä, on ilmoitettava päätöstensä perusteet. Jäsenvaltioiden on säädettävä sopivasta valitusmenettelystä, jonka avulla edellä mainituista kieltäytymisistä, peruuttamisista ja keskeyttämisistä voi valittaa kansallisesta sääntelyviranomaisesta riippumattomalle toimielimelle. 10 artikla Yksittäisten toimilupien määrän rajoittaminen 1. Jäsenvaltiot voivat a priori rajoittaa jollekin televiestintäpalveluluokalle myönnettävien yksittäisten toimilupien määrää vain siltä osin, kuin tämä on tarpeen radiotaajuuksien tehokkaan hyödyntämisen takaamiseksi ja noudattaen yhteisön kilpailusääntöjä. 2. Jos jäsenvaltio aikoo rajoittaa myönnettävien yksittäisten toimilupien määrää, sen on - otettava asiaan kuuluvalla tavalla huomioon tarve helpottaa kilpailua ja tarjota käyttäjille mahdollisimman suuri hyöty, - annettava asiasta kiinnostuneille mahdollisuus ilmaista kantansa rajoituksista, - julkaistava päätöksensä rajoittaa yksittäisten toimilupien määrää ja ilmoitettava päätöksensä perusteet, - tarkistettava rajoituksia kohtuullisin väliajoin, - kehotettava asiasta kiinnostuneita hakemaan toimilupia. 3. Jäsenvaltioiden on myönnettävä yksittäiset toimiluvat puolueettomien, yksityiskohtaisten, avoimien, suhteellisten ja tasapuolisten valintaperusteiden mukaisesti. Kaikissa valinnoissa on otettava asiaankuuluvalla tavalla huomioon tarve helpottaa kilpailun kehittämistä ja taata käyttäjille mahdollisimman suuri hyöty. Jäsenvaltioiden on varmistettava, että valintaperusteita koskeva tieto julkaistaan sopivalla tavalla, jotta se on helposti saatavilla. Sen jäsenvaltion, jota asia koskee, on virallisessa lehdessä viitattava kyseisen tiedon julkaisemiseen. 4. Jos jäsenvaltio omasta aloitteestaan tai yritykseltä saamansa pyynnön johdosta joko tämän direktiivin voimaantulopäivänä tai sen jälkeen katsoo, että yksittäisten toimilupien määrää voidaan lisätä, sen on julkaistava tämä tieto ja kehotettava yrityksiä hakemaan lisätoimilupia. 11 artikla Yksittäisistä toimiluvista perittävät maksut Jäsenvaltioiden on varmistettava, että kaikilla lupamenettelyjen osana yrityksiltä perittävillä maksuilla pyritään ainoastaan kattamaan sovellettavan yksittäisen toimiluvan toteuttamisesta aiheutuvat hallintokulut. Maksut, niiden perusteet ja kaikki niihin tulevat muutokset on julkaistava sopivalla ja riittävän yksityiskohtaisella tavalla, jotta niitä koskeva tieto on helposti saatavilla. Jos voimavarat ovat niukat, jäsenvaltiot voivat lisäksi sallia kansallisten sääntelyviranomaistensa periä tasapuolisella tavalla maksun yksittäisen toimiluvan myöntämisestä. Tässä maksussa on otettava huomioon tarve käyttää näitä resursseja mahdollisimman tehokkaasti sekä ottaa käyttöön ja kehittää uusia palveluja sekä kilpailua. IV JAKSO TIETOLIIKENNEPALVELUJEN TARJOAMINEN KOKO YHTEISÖSSÄ 12 artikla Periaate Jäsenvaltioiden on lupamenettelyjä laatiessaan ja soveltaessaan helpotettava jäsenvaltioiden välistä televiestintäpalvelujen tarjoamista. 13 artikla Lupamenettelyjen yhteensovittaminen 1. Yritys, joka aikoo tarjota televiestintäpalveluja tai perustaa televiestintäinfrastruktuureja useammassa kuin yhdessä jåsenvaltiossa, voi pyytää kyseisten maiden kansallisia sääntelyviranomaisia yhteensovittamaan lupamenettelynsä, jotta tarvittavat luvat myönnettäisiin pääasiassa samoilla ehdoilla. 2. Jos kyseinen yritys ei pysty hankkimaan tarvittavia lupia yhdessä tai useammassa jäsenvaltiossa tässä direktiivissä säädetyssä määräajassa tai jos näiden jäsenvaltioiden lupaehdoissa on huomattavia eroja, sovelletaan jäljempänä 3 ja 4 kohdassa mainittua menettelyä. 3. Yritys voi saattaa asian 16 artiklassa mainitun komitean käsiteltäväksi. Jos kyseisen televiestintäkomitean puheenjohtaja katsoo, että asiaa on syytä tutkia tarkemmin, hän kutsuu mahdollisimman pian koolle työryhmän, johon kuuluu vähintään kaksi kyseisen komitean jäsentä ja yksi asiaa koskevan kansallisen sääntelyviranomaisen edustaja. Työryhmä määrittelee kantansa kolmen kuukauden kuluessa. 4. Edellä 3 kohdan menettelyn mukaisesti sovittu kanta muodostaa perustan ratkaisulle, joka kyseisen jäsenvaltion on pantava täytäntöön viipymättä. Jos kannasta ei päästä sopimukseen tai jos kantaa ei panna täytäntöön kohtuullisen ajan kuluessa, mikä on poikkeustapauksia lukuun ottamatta enintään kaksi kuukautta, asian selvittämiseksi on toteutettava 17 artiklassa säädetyn menettelyn mukaiset toimenpiteet. 14 artikla Yhdenmukaistaminen 1. Jäsenvaltioiden on varmistettava, että liitteessä II luetellut televiestintäpalvelujen luokat voidaan tarjota joko ilman eri lupaa tai yleisen luvan perusteella, sanotun kuitenkaan rajoittamatta jäsenvaltioiden mahdollisuutta myöntää lupia lisäpalveluille. 2. Liitteessä II lueteltujen televiestintäpalvelujen tarjoamista koskeviin yleisiin lupiin liittyvät ehdot ja yleisten lupien ja yksittäisten toimilupien myöntämismenettelyt sekä lupamaksujen suuruuden määrittämismenettelyt on yhdenmukaistettava aina tarvittaessa. Ehtojen ja menettelyjen yhdenmukaistamisella on pyrittävä kehittämään mahdollisimman helppo menettely, jolla varmistetaan asiaa koskevien välttämättömien vaatimusten ja muiden liitteen I 2 ja 3 kohdissa vahvistettujen yleisen edun mukaisten vaatimusten täyttyminen. Yhdenmukaistamisella pyritään lisäksi tasapainottamaan luvanhaltijoiden oikeudet ja velvollisuudet. 3. Komissio antaa 17 artiklassa säädetyn menettelyn mukaisesti toimeksiantoja CEPT/ECTRA:lle (telehallintojen yhteistyökomitea) ja CEPT/ERC:lle (radioviestintäkomitea) tai muille sopiville yhdenmukaistamiselimille. Näissä toimeksiannoissa määritetään suoritettavat tehtävät ja yhdenmukaistettavien yleisten lupien luokat ja vahvistetaan aikataulu yhdenmukaistettujen ehtojen ja menettelyjen valmistelua varten. Päätös tehdään 17 artiklassa säädetyn menettelyn mukaisesti, ja siinä määrätään, että kyseiset televiestintäpalvelut voidaan tarjota yhdenmukaistetun lupamenettelyn perusteella. 4. Edeltävän 3 kohdan säännökset raukeavat 1 päivänä tammikuuta 2001, ellei komissio siihen mennessä ole ehdottanut niiden ennallaan säilyttämistä tai muuttamista 22 artiklassa tarkoitetussa kertomuksessa. 15 artikla Keskitetty hakumenettely yksittäisiä toimilupia varten 1. Komissio toteuttaa tarvittavat toimenpiteet keskitetyn hakumenettelyn tarjoamiseksi yksittäisiä toimilupia varten laatien muun muassa järjestelmän sen teknistä hallintoa varten 17 artiklassa säädetyn menettelyn mukaisesti. Tällaisia järjestelmiä koskevat tiedot julkaistaan Euroopan yhteisöjen virallisessa lehdessä. 2. Keskitetyssä hakumenettelyssä on noudatettava seuraavia ehtoja: a) keskitetty hakumenettely on avoin kaikille palvelujen tarjoajille, jotka haluavat tarjota televiestintäpalveluita yhteisössä, b) hakemukset ja/tai ilmoitukset voidaan toimittaa yhteen paikkaan yhteisössä, ja on määrätty yksi tai useampi elin, jonne hakemukset ja/tai ilmoitukset voi jättää; hakemuksiin voidaan tarvittaessa liittää taajuuksien yhteensovittamista, toimipaikan hyväksyttämistä ja/tai nimien, numeroiden tai osoitteiden myöntämistä ja rekisteröintiä koskevia pyyntöjä, c) seitsemän päivän kuluessa hakemuksen virallisesta vastaanottamisesta hakemuksen vastaanottaneen elimen on toimitettava hakemus (hakemukset) ja/tai ilmoitus (ilmoitukset) kyseiselle kansalliselle sääntelyviranomaiselle, d) kyseisten kansallisten sääntelyviranomaisten on päätettävä luvan myöntämisestä kuuden viikon kuluessa hakemuksen vastaanottamisesta; niiden on ilmoitettava päätöksestä hakijalle sekä hakemuksen vastaanottaneelle elimelle viikon kuluessa vastaanottamisesta, e) kansallisten sääntelyviranomaisten on mahdollisuuksien mukaan pyrittävä tiettyjen palvelujen osalta kaupallisista syistä lyhentämään d kohdassa säädettyä kuuden viikon määräaikaa, f) keskitetyn hakumenettelyn kautta tehtyihin yksittäisten toimilupien hakemuksiin sovelletaan 9 artiklaa, g) hakemuksia ja/tai ilmoituksia vastaanottavan elimen on annettava komissiolle vuosittain keskitetyn lupamenettelyn toiminnasta kertomus, johon on erityisesti kuuluttava tietoja evätyistä hakemuksista ja ilmoituksia koskevista vastaväitteistä. V JAKSO EUROOPAN UNIONIN TELEVIESTINTÄKOMITEA (EUTC) 16 artikla Euroopan unionin televiestintäkomitean perustaminen Komissiota avustaa neuvoa-antava komitea, joka koostuu jäsenvaltioiden kansallisista sääntelyviranomaisista ja jonka puheenjohtajana toimii komission edustaja. Komiteaa kutsutaan Euroopan unionin televiestintäkomiteaksi (European Union Telecommunications Committee, EUTC), josta jäljempänä käytetään nimitystä "komitea". 17 artikla Euroopan unionin televiestintäkomitean menettelytavat 1. Komission edustaja toimittaa komitealle luonnoksen toteutettavista toimenpiteistä. Komitea antaa, tarvittaessa äänestettyään, lausuntonsa luonnoksesta määräajassa, jonka puheenjohtaja voi asettaa asian kiireellisyyden mukaan. Komitean lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komissio ottaa huomioon komitean antaman lausunnon mahdollisimman tarkoin. Komissio ilmoittaa komitealle, millä tavalla sen lausunto on otettu huomioon. 2. Komissio ilmoittaa tarvittaessa komitealle televiestintäorganisaatioiden, käyttäjien, kuluttajien, valmistajien, palvelujen tarjoajien ja ammattiyhdistysten kanssa käymiensä säännöllisesti tapahtuvien neuvottelujen tuloksista. Lisäksi komitea edistää yhteisön televiestintäpolitiikan mukaisesti jäsenvaltioiden välistä sekä jäsenvaltioiden ja komission välistä tietojen vaihtoa televiestintäpalveluiden lupamenettelyjä koskevan lainsäädännön tilanteesta ja kehityksestä. VI JAKSO YLEISET JA LOPPUSÄÄNNÖKSET 18 artikla Kolmannet maat 1. Jotta varmistettaisiin tehokas ja vertailukelpoinen pääsy kolmansien maiden markkinoille yhteisön yritysten eduksi, jäsenvaltioiden on ilmoitettava komissiolle kaikista tietoonsa tulleista yleisistä vaikeuksista, joita yhteisön yritykset ovat de jure tai de facto kohdanneet lupien hankkimisessa ja luvanhaltijana toimimisessa kolmansissa maissa. Jäsenvaltioiden ja komission on varmistettava, että kaupalliset tiedot pysyvät luottamuksellisina. 2. Aina kun komissio toteaa, että jokin kolmas maa ei myönnä yhteisön yrityksille vastaavia lupaoikeuksia kuin yhteisö kyseisen kolmannen maan yrityksille, komissio voi toimittaa neuvostolle ehdotuksen sopivasta neuvotteluvaltuutuksesta, jotta yhteisön yrityksille saataisiin vastaavat oikeudet. Neuvosto päättää asiasta määräenemmistöllä. 3. Edellä 2 kohdan kaltaisissa tapauksissa komissio voi milloin tahansa ehdottaa, että neuvosto vapauttaa yhden tai useamman jäsenvaltion velvoitteista, joita niillä tämän direktiivin nojalla on kyseisen kolmannen maan yrityksiä kohtaan. Komissio voi tehdä tällaisen ehdotuksen joko omasta aloitteestaan tai jäsenvaltion pyynnöstä. Neuvosto päättää asiasta määräenemmistöllä mahdollisimman pian. 4. Edellä 1, 2 ja 3 kohdan nojalla toteutetut toimenpiteet eivät rajoita mitään televiestintäverkkojen ja -palvelujen vapauttamista koskevissa kansainvälisissä sopimuksissa yhteisölle asetettuja velvoitteita. 19 artikla Luottamuksellisuus 1. Komissio ja kansalliset sääntelyviranomaiset eivät saa paljastaa mitään tietoja, jotka ovat salassapitovelvollisuuden alaisia. 2. Edellä 1 kohdan säännökset eivät estä sellaisia lupaehtoja koskevien tietojen julkaisemista, jotka eivät sisällä luottamuksellisia tietoja. 20 artikla Ilmoittaminen 1. Direktiivissä 90/388/ETY vaadittujen tietojen lisäksi jäsenvaltioiden on annettava komissiolle seuraavat tiedot: - kansallisten lupien myöntämiseen valtuutettujen viranomaisten ja toimielinten nimet ja osoitteet, - kaikki kansallisia lupamenettelyjä koskevat tiedot; mukaan lukien lupiin liittyvät ehdot ja menettelyt sekä erityisesti selvitys siitä, tarvitaanko lupaa ja mitkä palvelut edellyttävät yksittäisiä toimilupia ja millä perusteilla hakemuksia arvioidaan, - televiestintäpalveluja koskevat yleiset kansalliset säännökset. 2. Jäsenvaltioiden on ilmoitettava kaikista 1 kohdan mukaisissa tiedoissa tapahtuneista muutoksista kahden viikon kuluessa muutosten voimaantulosta. 3. Komissio voi joko jonkin jäsenvaltion pyynnöstä tai omasta aloitteestaan tutkia kansallisessa luvassa määrättyjä ehtoja, perusteita ja/tai menettelyjä, erityisesti sen varmistamiseksi, että ne ovat oikeutettuja ja noudattavat suhteellisuusperiaatetta. Komissio päättää kuukauden kuluessa pyynnön vastaanottamisesta ja 17 artiklassa säädetyn menettelyn mukaisesti, voiko jäsenvaltio jatkaa kyseisen menettelyn soveltamista. Komissio ilmoittaa päätöksestään neuvostolle ja jäsenvaltioille. 21 artikla Direktiivin voimaantulopäivänä voimassa olevat luvat Jäsenvaltioiden on toteutettava kaikki tarpeelliset toimenpiteet saattaakseen tämän direktiivin voimaantulopäivänä voimassa olevat luvat tämän direktiivin säännösten mukaisiksi ennen 1 päivää tammikuuta 1999. Velvoitteet, joita ei ole saatettu tämän direktiivin säännösten mukaisiksi mainittuun päivään mennessä, lakkaavat olemasta voimassa. Perustelluissa tapauksissa komissio voi pyynnöstä myöntää jäsenvaltioille lykkäystä tämän artiklan säännösten noudattamisesta. 22 artikla Tarkistusmenettelyt 1. Kaikki muutokset, joita on tarpeen tehdä liitteiden sisällön mukauttamiseksi uuteen tekniikan kehitykseen ja sopiviin käytännön menettelyihin, määritetään 17 artiklassa säädetyn menettelyn mukaisesti. 2. Komissio arvioi ennen 1 päivää tammikuuta 2000 Euroopan parlamentille ja neuvostolle annettavan kertomuksen perusteella, onko tämän direktiivin säännösten muuttaminen tarpeen. Kertomukseen on sisällyttävä saatujen kokemusten perusteella laadittu arvio siitä, tarvitseeko sääntelyrakenteita kehittää edelleen lupien osalta, erityisesti yhdenmukaistamisen ja Euroopan laajuisten palveluiden ja verkkojen kehittämisen osalta. 3. Komissio tekee ennen 1 päivää tammikuuta 1999 kertomuksen yhteisön yritysten pääsymahdollisuuksista kolmansien maiden televiestintämarkkinoille. Tarvittaessa komissio voi esittää 18 artiklassa tarkoitettuja ehdotuksia. 23 artikla Lykkäys Jos jäsenvaltiot, joiden televiestintäverkot eivät ole kovin kehittyneitä, käyttävät hyväkseen niille direktiivin 90/388/ETY mukaisesti myönnettyä lykkäystä, joka koskee velvoitetta poistaa puhelinliikenteen ja julkisten televiestintäverkkojen pitoa koskevat erityis- tai yksinoikeudet, niille myönnetään pyynnöstä tarvittavien rakennemuutosten saavuttamiseksi vastaava lykkäys tämän direktiivin 7 artiklan 1 kohdan, 10 artiklan 1 kohdan ja 21 artiklan säännösten soveltamisesta puhelinliikenteen ja julkisten televiestintäverkkojen tarjoamisen osalta. Jos jäsenvaltiot, joiden verkot ovat hyvin pieniä, käyttävät hyväkseen niille direktiivin 90/388/ETY mukaisesti myönnettyä lykkäystä, joka koskee velvoitetta poistaa puhelinliikenteen ja julkisten televiestintäverkkojen pitoa koskevat erityis- tai yksinoikeudet, niille myönnetään pyynnöstä tarvittavien rakennemuutosten saavuttamiseksi vastaava lykkäys tämän direktiivin 7 artiklan 1 kohdan, 10 artiklan 1 kohdan ja 21 artiklan säännösten soveltamisesta puhelinliikenteen ja julkisten televiestintäverkkojen osalta. 24 artikla Direktiivin täytäntöönpano 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 1997 ja ilmoitettava siitä välittömästi komissiolle. Jäsenvaltioiden hyväksyessä kyseiset toimet/säädökset niissä tai niiden virallisen julkaisemisen yhteydessä on viitattava tähän direktiiviin. Jäsenvaltiot päättävät itse kyseistä viittausta koskevista menettelytavoista. 2. Jäsenvaltioiden on toimitettava komissiolle luettelo Euroopan unionin televiestintäkomitean edustajista kahden kuukauden kuluessa tämän direktiivin julkaisemisesta. 25 artikla Voimaantulo Tämä direktiivi tulee voimaan kahdentenakymmenentenä päivänä sen jälkeen kun se on julkaistu Euroopan yhteisöjen virallisessa lehdessä. 26 artikla Direktiivin kohderyhmä Tämä direktiivi on osoitettu kaikille jäsenvaltioille. (1) EYVL N:o C 213, 6.8.1993, s. 1 (2) EYVL N:o C 379, 31.12.1994, s. 4 (3) EYVL N:o C 150, 31.5.1993, s. 39 (4) EYVL N:o C 109, 1.5.1995, s. 310 (5) EYVL N:o C 151, 19.6.1995, s. 479 (6) EYVL N:o C 258, 3.10.1995, s. 1 (7) EYVL N:o L 192, 24.7.1990, s. 10 (8) EYVL N:o L 192, 24.7.1990, s. 1 LIITE I EHDOT, JOTKA VOIDAAN LIITTÄÄ TOIMILUPIIN 1. Kaikkien toimilupiin liitettävien ehtojen on oltava komission direktiivin 90/388/ETY (1) ja sen muutosten mukaisia, erityisesti sitä muuttavien direktiivien 94/46/EY (2), 95/. . ./EY (3), 95/. . ./EY (4) ja 95/. . ./EY (5) mukaisia. 2. Ehdot, joita voidaan perustelluissa tapauksissa liittää kaikkiin lupiin suhteellisuusperiaatteen mukaisesti 2.1. Ehdot, joiden tarkoitus on varmistaa asiaa koskevien välttämättömien vaatimusten noudattaminen 2.2. Sellaisten tietojen antaminen, joita voidaan kohtuullisesti vaatia sovellettujen ehtojen noudattamisen varmistamiseksi. 3. Erityisehdot, jotka voidaan perustelluissa tapauksissa liittää julkisten televiestintäpalveluiden tarjoamista ja niiden tarjoamisessa käytettäviä infrastruktuureja koskeviin yleisiin lupiin suhteellisuusperiaatteen mukaisesti 3.1. Käyttäjien suojaamiseen liittyvät avoimen verkon tarjoamisen (ONP) soveltamisesta puhelinliikenteeseen (6) annetussa direktiivissä säädetyt ja tämän liitteen 1 kohdan mukaan kuluttajansuojaan liittyvät ehdot, jotka liittyvät erityisesti - tavanomaisen kuluttajasopimuksen hyväksyttämiseen ennakolta kansallisilla sääntelyviranomaisilla, - eritellyn ja tarkan laskutuksen ylläpitoon, - riitojen sovittelumenettelyn tarjoamiseen, - palvelujen saantiin liittyviin ehtoihin kuten tariffeihin, laatuun ja palvelun saatavuuteen tulleiden muutosten julkaisemiseen ja riittävään tiedottamiseen. 3.2. Osallistuminen maailmanlaajuisista palveluista aiheutuviin kuluihin yhteenliittämistä koskevan direktiivin (7) mukaisesti. 3.3. Maailmanlaajuisten hakemistopalveluiden tarjoamisessa tarvittavien asiakastiedostojen luovuttaminen. 3.4. Hätäpalveluiden tarjoaminen. 3.5. Vammaisille tarkoitetut erityisjärjestelyt. 3.6. Yhteenliittämistä koskevat ehdot yhteenliittämistä koskevan direktiivin (8) ja yhteisön oikeuteen sisältyvien velvollisuuksien mukaisesti. 3.7. Euroopan yhteisön perustamissopimuksessa ja erityisesti sen 36 ja 56 artiklassa tunnustettuja, yleisen edun kannalta merkittäviä vaatimuksia, erityisesti julkista moraalia ja yleistä turvallisuutta koskevat ehdot. 4. Yksittäisiin toimilupiin mahdollisesti liitettävät erityisehdot, joita noudatetaan perustelluissa tapauksissa suhteellisuusperiaatteen mukaisesti 4.1. Numerointioikeuksien myöntämiseen liittyvät erityisehdot (kansallisten numerointijärjestelmien noudattaminen). 4.2. Radiotaajuuksien myöntämiseen liittyvät erityisehdot. 4.3. Niukkojen voimavarojen käyttöön liittyvät erityiset vaatimukset ympäristön hoidossa sekä kaupunkien ja maaseudun suunnittelussa. 4.4. Enimmäiskestoaika (ainoastaan radiotaajuuksien tehokkaan käytön varmistamiseksi ja rajoittamatta muita lupien pysyvää tai tilapäistä peruuttamista koskevia määräyksiä). 4.5. Maailmanlaajuisten palvelujen tarjoamiseen liittyvien velvoitteiden täyttäminen yhteenliittämistä koskevan direktiivin ja avoimen verkon tarjoamiseen liittyvien periaatteiden soveltamista puhelinliikenteeseen koskevan direktiivin mukaisesti (9). 4.6. Ehdot, joita sovelletaan jäsenvaltioiden antaman, yhteenliittämistä koskevan direktiivin (10) mukaisen ilmoituksen perusteella huomattavassa markkina-asemassa oleviin operaattoreihin ja joiden tarkoituksena on varmistaa verkkojen yhteenliitettävyys tai erityiset valvontaan liittyvät vaatimukset. 4.7. Muissa yhtiöissä olevia omistusosuuksia koskevien tietojen antaminen, jos 18 artiklan 3 kohdassa kuvattu menettely on käytössä. 4.8. Palvelun tai verkon laatuun, saatavuuteen ja pysyvyyteen kohdistuvat vaatimukset, kuten hakijan rahoituksellisia, hallinnollisia ja teknisiä valmiuksia sekä vähimmäistoiminta-aikaa koskevat vaatimukset. 4.9. Puolustukseen liittyvät vaatimukset. Luetellut ehdot eivät rajoita jäsenvaltioiden yhteisön oikeuden mukaisesti antamia erityissääntöjä, jotka koskevat suurelle yleisölle tarkoitettujen audiovisuaalisten ohjelmien sisältöä. (1) Komission direktiivi 90/388/ETY kilpailusta telepalvelumarkkinoilla, annettu 28 päivänä kesäkuuta 1990 (EYVL N:o L 192, 24.7.1990, s. 10). (2) Komission direktiivi direktiivien 88/301/ETY ja 90/388/ETY muuttamisesta erityisesti satelliittiviestinnän osalta, annettu 13 päivänä lokakuuta 1994 (EYVL N:o L 268, 19.10.1994, s. 15). (3) Komission direktiivi direktiivin 90/388/ETY muuttamisesta kaapelitelevisioverkkojen käyttörajoitusten poistamisen osalta jo vapautettujen televiestintäpalvelujen tarjoamiseksi, annettu 18 päivänä lokakuuta 1995, K(95) 2422 lopullinen. (4) Komission direktiivi direktiivin 90/388/ETY muuttamisesta matkaviestinnän ja henkilökohtaisen viestinnän osalta (EYVL N:o C 197, 1.8.1995, s. 5). (5) Luonnos komission direktiiviksi täydellisen kilpailun toteuttamisesta televiestintämarkkinoilla annetun direktiivin 90/388/ETY muuttamisesta (EYVL N:o C 263, 10.10.1995, s. 6). (6) Komission ehdotus direktiiviksi avoimen verkon tarjoamisen (ONP) soveltamisesta puhelinliikenteeseen, KOM(94) 689 lopullinen (EYVL N:o C 122, 18.5.1995, s. 4) ja neuvoston 12 päivänä heinäkuuta 1995 antama yhteinen kanta ehdotukseen. (7) Komission 19 päivänä heinäkuuta 1995 hyväksymä ehdotus direktiiviksi julkisten televiestintäverkkojen ja julkisten televiestintäpalvelujen yhteenliittämisestä avoimen verkon tarjoamisen (ONP) yhteydessä (sitä ei ole vielä julkaistu virallisessa lehdessä). (8) Ks. alaviite 7. (9) Komission 19 päivänä heinäkuuta 1995 hyväksymä ehdotus direktiiviksi julkisten televiestintäverkkojen ja julkisten televiestintäpalvelujen yhteenliittämisestä avoimen verkon tarjoamisen (ONP) yhteydessä (sitä ei ole vielä julkaistu virallisessa lehdessä), KOM(94) 689 lopullinen (EYVL N:o C 122, 18.5.1995, s. 4) ja neuvoston 12 päivänä heinäkuuta 1995 antama yhteinen kanta ehdotukseen. (10) Ks. alaviite 7. LIITE II YLEISTEN LUPIEN PIIRIIN KUULUVAT PALVELUT 1. Tiedonsiirtopalvelut, mukaan lukien yleisölle tarjottavat kiinteät pakettivälitteiset tai kytkentäiset tiedonsiirtopalvelut 2. Muut kiinteät televiestintäpalvelut, paitsi yleisölle suunnatut puhelinliikenne-, teleksi- ja tiedonsiirtopalvelut, muun muassa - lisäarvolliset tiedonsiirtopalvelut, kuten telekopiopalvelut, X.400-palvelut (sanomanvälitysjärjestelmät), X.500-palvelut (maailmanlaajuinen sähköinen puhelinluettelo) - lisäarvolliset puheensiirtopalvelut, kuten muistipalvelut ja puhepostipalvelut, sähköpostipalvelut, audioteksi- ja teleteksipalvelut, videokokoukset, sanomien edelleenvälitys yleisessä puhelinverkossa (yksityiset vaihteet), kuvapuhelinpalvelut, tiedustelut - alennushintaiset palvelut, kuten jaettuihin kustannuksiin tai tuloihin perustuvat puhelinpalvelut, ilmaispuhelupalvelut ja puhelinkortit - suljetuille käyttäjäryhmille suunnatut puhelinliikennepalvelut 3. Satelliittivälitteiset henkilöviestintäpalvelut (satellite personal communication services, S-PCS) 4. S-PCS-palveluja lukuun ottamatta muut satelliittiverkko- ja liikennepalvelut, joihin kuuluvat hyvin pieniaukkoiset päätteet, satelliittiuutiset ja matkaviestinnän satelliittipalvelut 5. Matkaviestintä 6. Yleisölle suunnattu puhelinliikenne 7. Vuokrajohdot Tämän palveluluettelon kattamat yleiset luvat eivät rajoita jäsenvaltioiden yhteisön oikeuden mukaisesti antamia erityissääntöjä, jotka koskevat suurelle yleisölle tarkoitettujen audiovisuaalisten ohjelmien sisältöä.